న్యూఢిల్లీ: ఐక్య రాజ్య సమితి (ఐరాస)పై ఇజ్రాయెల్ ప్రధానమంత్రి బెంజమిన్ నెతన్యాహు తీవ్ర స్థాయిలో విరుచుకుపడ్డారు. ఐరాస ఓ ‘‘అబద్ధాల పుట్ట’’ అంటూ మండిపడ్డారు. జెరూసలేంను ఇజ్రాయెల్ రాజధానిగా గుర్తిస్తూ అమెరికా ప్రభుత్వం ఇటీవల నిర్ణయం తీసుకున్న సంగతి తెలిసిందే. దీనిపై అభ్యంతరం వ్యక్తం చేసిన ఐరాస... అమెరికా నిర్ణయాన్ని వెనక్కి తీసుకోవాలంటూ ఓ తీర్మానం చేసి ఓటింగ్కు పిలుపునిచ్చింది. దీనిపై ఇవాళ ఇజ్రాయెల్ ప్రధాని నెతన్యాహు స్పందిస్తూ... ‘‘ఆమోదం పొందక ముందే మేము ఈ ఓటింగ్ను పూర్తిగా తిరస్కరిస్తున్నాం... జెరూసలేమే మా రాజధాని... దాని నిర్మాణాన్ని కొనసాగించి తీరతాం...’’ అని స్పష్టం చేశారు. కాగా ట్రంప్ నిర్ణయంపై ఆందోళన వ్యక్తం చేసిన అరబ్, ముస్లిం దేశాల విజ్ఞప్తి మేరకు... ఐరాస భద్రతా మండలి చేసిన ఈ తీర్మానాన్ని ఇప్పటికే అమెరికా తన వీటో అధికారంతో నిలువరించిన సంగతి తెలిసిందే. దీంతో మరోసారి జనరల్ అసెంబ్లీని సమావేశపరచి ఈ తీర్మానాన్ని అమోదించనున్నట్టు ఐరాసలో పాలస్తీనా రాయబారి ఒకరు పేర్కొన్నారు.
newdhilly: aikya rajya samiti (airasa)pai izrayel pradhaanamantri benjamin netanyahu teevra sthaayilo viruchukupaddaaru. airasa oo ‘‘abaddhaala putta’’ antuu mandipaddaaru. jerusalemnu izrayel rajadhaniga gurtistuu america prabhutvam iteevala nirnayam teesukunna sangati telisinde. deenipai abhyantaram vyaktam chesina airasa... america nirnayaanni venakki teesukovaalantuu oo teermaanam chesi otingku pilupunichindi. deenipai ivaala izrayel pradhaani netanyahu spandistuu... ‘‘aamodam pondaka munde memu ee otingnu puurtigaa tiraskaristunnam... jerusaleme maa rajadhani... daani nirmaanaanni konasaaginchi tiirataam...’’ ani spashtam chesaru. kaga trump nirnayampai aandolana vyaktam chesina arab, muslim deshaala vignapti meraku... airasa bhadrata mandali chesina ee teermaanaanni ippatike america tana veeto adhikaaramtho niluvarinchina sangati telisinde. deentho marosari janaral assembleini samavesaparachi ee teermaanaanni amodinchanunnattu airasalo palastina rayabari okaru perkonnaru.